**Põlva Kooli hoolekogu 26.09.2018. a koosoleku protokoll nr 2-18/19**

Koht: Põlva Kooli direktori kabinet Lina tn 21

Algus kell 18.00; lõpp kell 19.00.

Osavõtjad: Liisi Plakso, Marika Rehemets, Mait Kuusik, Jaan Konks, Piret Valdmaa, Kaire Palo, Koit Nook

Puudusid: Toomas Nigola, Andres Vijar, õpilasesinduse esindaja (lõpetas kevadel kooli)

Päevakord

1. Hoolekogu esimehe, aseesimehe ja protokollija valimine

2. Hoolekogu tööplaani koostamine

3. Arvamuse avaldamine kooli eelarve projekti kohta

4. Jooksvad küsimused

**1. Hoolekogu esimehe, aseesimehe ja protokollija valimine**

Arutleti

Kuna Toomas Nigola ei saa koosolekul osaleda ja õpilasesinduse esindajat pole veel valitud siis lükkame valimised edasi järgmisesse koosolekusse.

Ettepanek

Järgmisel koosolekul, mis toimub 10. oktoobril kell 17.15, viiakse läbi hoolekogu esimehe, aseesimehe ja protokollija valimised.

**2. Hoolekogu tööplaani koostamine**

Arutleti

Tööplaani koostame järgmisel koosolekul, kui valimised saavad läbi viidud. Kuna hoolekogul on kindel plaan jätkata tegevust probleemsete õpilastega, võiks sellesse protsessi kaasata ka kooli psühholoogi.

Ettepanek

Tööplaan koostatakse 10. oktoobril toimuval koosolekul ja teeme ettepaneku kutsuda koosolekule rääkima kooli psühholoogi.

**3. Arvamuse avaldamine kooli eelarve projekti kohta**

Arutleti

Kaire Palo tegi ettepaneku eelarvestada esimese kooliastme õpilastele vajaminevad koolitarbed. Näiteks esimesed vihikud ja paberid sinna ümber, et need saaksid tervele klassile ühesugused. Samuti pliiatsid, värvid jne. mida klassiõpetaja peab vajalikuks. See lihtsustaks tunduvalt õpetaja tööd. Muidu oleme eelarve projektiga nõus.

Ettepanek

Kiidame heaks kooli eelarve projekti. Järgmise 2018/19 õppeaasta eelarvesse soovime lisada rida esmaste koolitarvete soetamiseks esimesele kooliastmele. Õppevahendi kulu üheks õppeaastaks ühe õpilase kohta on umbes kaheksa eurot.

**4. Jooksvad küsimused**

Arutleti

Me peame reageerima lapsevanema kirjale, mis saadeti hoolekogu liikmetele 19. septembril. Probleemiks laste turvaline liiklemine Lina tänaval.

K. Nook: Vald, kool ja politsei on asjast teadlikud ja tegelevad probleemiga. Toimunud on koosolek kus kohal olid kõik osapooled. Koostöös Maanteeametiga loodame leida lahenduse probleemile.

Mammaste kooli juures on endiselt probleem parklas liiklemisega. Parklast väljuva auto, mis soovib teha vasakpööret, tekitab tiheda liikluse tõttu ummiku.

Ettepanek oleks, et 7.30-8.00 parklast väljudes võib pöörata ainult paremale. Omavalitsusel palume teha võimalusel vastavad kokkulepped Maanteeametiga.

Valla esindaja ei osale hoolekogu koosolekutel. Oleks kena, kui valla esindaja siiski osaleks koosolekutel või siis määrab endale asendaja.

Kas võiks Põlva Koolis olla kohustuslik koolivorm? Mis materjalist, kes maksab? Kui lapsevanem, siis on oluline hind. Hoolekogu soovib selle teemaga edasi tegelda.

02.10.2018

Protokollis Marika Rehemets

/allkirjastatud digitaalselt/